Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 863

3. Szakmai gyakorlat 3.1. Tervezés és szakrajz A textilműves (kézműves, kéziszövő, kézinyomó) legyen képes a szakmai feladatokhoz kapcsolódó: — rajzi tanulmányok (gyűjtés, motívumrajzok), — tervvázlatok, színvázlatok, mintatervek, — rapportálások, koloritok, színbontások, — szövés, nyomás, kötés szakrajzok, — kartonrajzok, — komplett tervdokumentációk rajzanyagainak az elkészítésére. 3.2. Tárgykészítés A textilműves (kézműves) a gyakorlatban legyen képes: — anyag és technológiai ismereteit kreatív módon felhasználni és alkalmazni a tárgykészítés területén, — a formai és technológiai összefüggések alkalmazására, — a forma és funkció összhangjának megjelenítésére az elkészített textilekben, — új technikai, technológiai ismeretek alkalmazására, összefüggésben az anyagokkal, mintázási, festési és egyéb szakmai eljárásokkal, — a gyakorlati munka végzéséhez szükséges kézi- és gépi szerszámok, berendezések szakszerű használatára. A textilműves (kéziszövő) a gyakorlatban legyen képes: — megadott vagy önálló terv alapján, helyes alapanyag és eszközhasználattal, textil alapanyagok szakszerű kezelésére, tárolására, — fonalfestésre, — szövőszék karbantartására, nyüst készítésére, — hagyományos vetülékirányos szőnyegtechnikák alkalmazására szövésekben (torontáli, svéd, szumák, görögszumák, ó-gobelin, francia gobelin, perzsa), — javítások, restaurálások elvégzésére. A textilműves (kézinyomó) a gyakorlatban legyen képes: — megadott vagy önálló terv alapján, helyes alapanyag és eszközhasználattal, kézifestő és nyomási technológiával, textilfestések elvégzésére, — nyomósziták elkészítésére, — festett textilanyagok szakszerű kezelésére, tárolására, — a gyakorlati munka végzéséhez szükséges kézi- és gépi szerszámok, berendezések szakszerű használatára.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes